**AFRICKÝ MOR OŠÍPANÝCH – POVINNOSŤ CHOVATEĽOV**

Regionálna veterinárna a potravinová správa Nitra, ako vecne a miestne príslušná správa v zmysle § 8 ods. 3 a § 16 ods. 7 zákona č. 39/2007 Z. z. o veterinárnej starostlivosti v platnom znení, požiadala obec, v súvislosti s nepriaznivou nákazou Afrického moru ošípaných v EU, susediacich štátoch a najmä na Slovensku, o súčinnosť pri súpise chovateľov ošípaných neevidovaných v Centrálnej evidencii hospodárskych zvierat (CEHZ) v Žiline.

Žiadame všetkých chovateľov ošípaných, ktorí nie sú evidovaní v CEHZ v Žiline, aby ohlásili svoj chov ošípaných **počas stránkových dní**

**osobne: Obecný úrad Beladice**

**telefonicky: 037/6330227**

**e-mailom: podatelna@obecbeladice.sk**

v termíne **do 25.11.2019** (v rozsahu meno a priezvisko, adresa chovu, počet ošípaných a telefónne číslo).

**Upozorňujeme,** že ohlásením chovu na obecnom úrade nie sú splnené podmienky pre registráciu chovu. Zaregistrovať chov v Centrálnej evidencii hospodárskych zvierať v Žiline je potrebné prostredníctvom tlačív na registráciu – príloha č. 3 a č. 4.

Pokiaľ si chovateľ zaobstaráva ošípanú u registrovaného chovateľa, registráciu za neho urobí predávajúci (registrovaný chovateľ). Domácu zakáľačku je chovateľ povinný nahlásiť na príslušnú RVPS.